Luister: Vuurwapenveiligheid vir ouersFoto slegs ter illustrasie. (Foto: Jarmoluk/Pixabay) Daar was al soveel tragiese voorvalle, plaaslik en internasionaal, van kinders wat “per ongeluk” ŉ vuurwapen in die hande gekry het. Dit kan ouers en selfs grootouers laat wonder oor hoe veilig dit is om kinders en vuurwapens in een huis te hê. Maroela Media het in hierdie aflewering van ons gesprekreeks oor vuurwapenveiligheid by Ian Cameron, ŉ kenner van gemeenskapsveiligheid, gaan hoor hoe ŉ mens vuurwapens veilig in jou huis kan berg terwyl daar kinders in die omtrek is. Hy het aanlyn ingeskakel en verduidelik dat almal in ŉ huishouding tot groter veiligheidsaspekte kan help bydra.